**ΠΕΡΙΓΡΑΦΗ**

 Mε τον όρο **περιγραφή** εννοούμε την **αναπαράσταση μέσα από τον λόγο** χώρων, προσώπων, αντικειμένων, φαινομένων κτλ.

 Η περιγραφή ως είδος κειμένου συνδέεται κυρίως με τον **ΧΩΡO**.

 Ακολουθεί πορεία από το γενικό στο ειδικό, από γενικές εικόνες σε λεπτομερειακές.

Το σημείο περιγραφής μπορεί να είναι σταθερό, όταν ο συγγραφέας μένει ακίνητος και από εκεί περιγράφει τον χώρο, ή μπορεί να κινείται μέσα στον χώρο.

Η γλώσσα της περιγραφής χαρακτηρίζεται από σαφήνεια, ακρίβεια, ζωντάνια και παραστατικότητα.

**ΑΦΗΓΗΣΗ :**

  Mε τον όρο αφήγηση εννοούμε την προφορική ή γραπτή παρουσίαση ενός γεγονότος ή μιας σειράς γεγονότων, πραγματικών ή φανταστικών.

 Η αφήγηση οργανώνεται με άξονα τον χρόνο, αλλά οι καταστάσεις συνδέονται αιτιολογικά μεταξύ τους.

 Η αφήγηση παρουσιάζει την ακόλουθη δομή :

 Α. Πληροφορίες για τους ήρωες, τον χώρο, τον χρόνο και την κατάσταση από την οποία ξεκινά η αφήγηση

 Β. Η εξέλιξη της αφήγησης και η έκβασή της

 Γ. Η λύση: η κρίση του αφηγητή για το νόημα της ιστορίας.

 Κύριος χρόνος της αφήγησης είναι ο αόριστος, αλλά χρησιμοποιείται και ο παρατατικός.

Κύριο γνώρισμα της αφήγησης είναι οι συνδετικές λέξεις ή φράσεις που δείχνουν τη χρονική σειρά των γεγονότων και την αιτιολογική σχέση μεταξύ τους.

**ΕΠΙΧΕΙΡΗΜΑ**

 Σε μια συζήτηση ή σε ένα κείμενο, **για να υποστηρίξουμε τις θέσεις μας** ή για να αντικρούσουμε τις θέσεις άλλων, χρησιμοποιούμε **επιχειρήματα**. H χρήση επιχειρημάτων μάς βοηθάει να κατανοήσουμε ποιες θέσεις είναι ορθότερες ή πιο σημαντικές από άλλες και κυρίως να πείσουμε τους άλλους για την ορθότητα των θέσεών μας.

**ΑΣΚΗΣΕΙΣ :**

Παρατηρήστε την παρακάτω εικόνα. α) Γράψτε μια παράγραφο όπου θα περιγράφετε με λεπτομέρειες το σύγχρονο πρόβλημα στο οποίο αναφέρεται. β) Δώστε έναν τίτλο στην εικόνα .

                      

2. Σας δίνονται οι ακόλουθες λέξεις : θάλασσα, παιδί, ξένος, τσάντα, σκυλί. Ενεργοποιήστε τη φαντασία σας και αφηγηθείτε με αυτές μια ιστορία.

   3. Γράψτε μια παράγραφο (80 περίπου λέξεων) , όπου προσπαθείτε με επιχειρήματα να πείσετε τους γονείς σας να σας αφήνουν να μένετε πιο αργά το βράδυ έξω.